
REPUBLIKA HRVATSKA
TRGOVAČKI SUD U ZAGREBU
Zagreb, Amruševa 2/II     							67. St-1950/16-13
     
U   I M E   R E P U B L I K E   H R V A T S K E 

R J E Š E NJ E

	Trgovački sud u Zagrebu, po sucu pojedincu Gordanu Zubaku, u povodu prijedloga 
POUNJE TRIKOTAŽA d.d., Hrvatska Kostajnica, Ratka Djetelića 70, OIB: 66578115034, radi sklapanja predstečajne nagodbe, 13. listopada 2017.,
 
  r i j e š i o    j e

Odbacuje se prijedlog POUNJE TRIKOTAŽA d.d., Hrvatska Kostajnica, Ratka Djetelića 70, OIB: 66578115034, od 2. ožujka 2016. za sklapanje predstečajne nagodbe 

Obrazloženje

Dužnik je na temelju odredbe čl. 66. st. 1. Zakona o financijskom poslovanju i predstečajnoj nagodbi ("Narodne novine" broj 108/12, 144/12, 81/13 i 112/13, dalje: ZFPPN) podnio prijedlog za sklapanje predstečajne nagodbe.

Sud je rješenjem od 21. rujna 2017. odredio ročište radi sklapanja predstečajne nagodbe za dan 12. listopad  2017.

Oglas od 21. rujna 2017., kojim su dužnik i svi vjerovnici pozvani na ročište radi sklapanja predstečajne nagodbe i obaviješteni kako uvid u prijedlog predstečajne nagodbe mogu obaviti u sobi ovog suda br. 84/II (ulična zgrada), objavljen na mrežnoj stranici e-oglasna ploča Trgovačkog suda u Zagrebu od 21. rujna 2017. i na web stranici Financijske agencije od 27. rujna 2017.

Na ročište radi sklapanja predstečajne nagodbe od 12. listopada 2017. pristupio je dužnik i vjerovnici:
1. RH, Ministarstvo financija, Porezna uprava, s utvrđenom tražbina u iznosu od 3.968.858,13 kn,
2. Euroherc osiguranje d.d. s utvrđenom tražbina u iznosu od 1.430,21 kn,
3. Schenker d.o.o. s utvrđenom tražbina u iznosu od 16.253,70 kn,
4. Bimeco-Garnhandel Gmbh, s utvrđenom tražbina u iznosu od 409.380,87 kn,
5. Mako MM  s utvrđenom tražbina u iznosu od u iznosu od 2.611.281,77 kn.

U postupku provedenim pred FINA-om, utvrđen je ukupan iznos tražbina od 11.807.393,28 kn.

Prema odredbi čl. 66. st. 9. ZFPPN-a sud će rješenjem odobriti sklapanje predstečajne nagodbe ako su na ročištu za sklapanje predstečajne nagodbe svoj pristanak dali dužnik i vjerovnici čije tražbine čine potrebnu većinu iz članka 63. ovoga Zakona, te ako utvrdi, da je sadržaj predložene nagodbe u skladu s općim pravilima o sudskoj nagodbi, te da je njezin sadržaj u bitnim sastojcima odgovarajući prihvaćenom planu financijskog i operativnog restrukturiranja dužnika.

Prema čl. 63. st. 2. ZFPPN-a plan financijskog restrukturiranja smatra se prihvaćenim ako za njega glasuju vjerovnici čije tražbine prelaze polovinu vrijednosti utvrđenih tražbina za svaku grupu vjerovnika, ili ako za njega glasuju vjerovnici čije tražbine prelaze 2/3 vrijednosti svih utvrđenih tražbina.

Na ročištu od 12. listopada 2017., pored dužnika, pristanak za sklapanje predstečajne nagodbe dali su sljedeći vjerovnici RH, Ministarstvo financija, Porezna uprava, s utvrđenom tražbina u iznosu od 3.968.858,13 kn, Euroherc osiguranje d.d. s utvrđenom tražbina u iznosu od 1.430,21 kn, Schenker d.o.o. s utvrđenom tražbina u iznosu od 16.253,70 kn, Bimeco-Garnhandel Gmbh, s utvrđenom tražbina u iznosu od 409.380,87 kn, Mako MM  s utvrđenom tražbina u iznosu od u iznosu od 2.611.281,77 kn

Slijedom navedenog, sud je utvrdio kako je svoj pristanak za prihvaćanje plana dao dužnik i vjerovnici čije tražbine ukupno iznose 7.007.204,68 kn od ukupno utvrđenih tražbina 11.807.393,28 kn, što iznosi 59,35 % odnosno manje od 2/3 vrijednosti ukupno utvrđenih tražbina. 

Nadalje, uvidom u rješenje i tablice Fine o utvrđenim tražbinama proizlazi kako su utvrđene tražbine vjerovnika iz grupe javna uprava i trgovačka društva u vlasništvu RH u iznosu od 5.938.364,28 kn, vjerovnika iz grupe financijske institucije u iznosu od 176.095,79 kn i vjerovnika iz grupe ostalih vjerovnika u iznosu od 5.692.933,21 kn.

Od vjerovnika iz grupe javna uprava i trgovačka društva u vlasništvu RH glasovala je RH, Ministarstvo financija, Porezna uprava, s utvrđenom tražbina u iznosu od 3.968.858,13 kn, što iznosi 66,83% ili više od polovine vrijednosti utvrđenih tražbina ove grupe vjerovnika.

Nadalje, iz grupe vjerovnika financijskih institucija glasovao je samo Euroherc osiguranje d.d. s utvrđenom tražbinom u iznosu od 1.430,21 kn, što iznosi 0,81% ili manje od  polovine vrijednosti utvrđenih tražbina ove grupe vjerovnika. Stoga u odnosu na ovu grupu vjerovnika nije ostvarena potrebna većina iz čl. 63. st. 2. ZFPPN-a.

Konačno, iz grupe ostalih vjerovnika glasovali su Schenker d.o.o. s utvrđenom tražbina u iznosu od 16.253,70 kn, Bimeco-Garnhandel Gmbh, s utvrđenom tražbina u iznosu od 409.380,87 kn i Mako MM  s utvrđenom tražbina u iznosu od u iznosu od 2.611.281,77 kn. Dakle, iz ove grupe vjerovnika glasovali su navedeni vjerovnici s ukupnom utvrđenim tražbinama u iznosu od 3.036.916,34 kn, što iznosi 53,35% ili više od  polovine vrijednosti utvrđenih tražbina ove grupe vjerovnika.

Kako na ročištu za sklapanje predstečajne nagodbe od 12. listopada 2017. svoj  pristanak nisu dali vjerovnici čije tražbine prelaze potrebnu većinu iz članka 63. Zakona o financijskom poslovanju i predstečajnoj nagodbi, valjalo je odlučiti kao u izreci rješenja.

U Zagrebu 13. listopada 2017.
	  
              
              Stečajni sudac:
                 Gordan Zubak,v.r. 


Uputa o pravnom lijeku:
Protiv ovog rješenja dopuštena je žalba.  Žalba se podnosi ovom sudu u 2 primjerka za Visoki trgovački sud RH u roku od 8 dana. 




Za točnost otpravka – ovlašteni službenik:
	Katica Franjić

